Associations (C++)

Vi har en-til-mange assosiasjon fra Materiale til Flate. Skal vi lage en vektor i klassen Materiale? For å kunne svare på det må vi se på anvendelsen. Vi har tidligere resonnert oss fram til at flaten trenger å vite om materialtypen, men ikke omvendt. Vi skal derfor ikke ha en vektor med flateobjekter i klassen Materiale. I stedet skal vi ha en peker til riktig materialobjekt i klassen Flate:

Sammendrag: Å programmere en-til-mange assosiasjon. Anta at vi har klassen A på 1-siden i assosiasjonen og klassen B på mange-siden:
 * Dersom et objekt av klassen A må kjenne til alle objektene av klasse B som det er knyttet til, lager vi en vektor i klassen A. Denne vektoren inneholder enten alle de aktuelle objektene av klassen B eller pekere til disse objektene (ved arvehierarki).
 * Dersom et objekt av klassen B må vite til hvilket objekt av klassen A det er knyttet, lager vi en const-peker til dette objektet i klassen B.